2. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 638 της 2/10 Ιουλ. 1948 Περί εφαρμογής από του οικον. έτους 1949-50 του από 7/12/47 Ν.Δ/τος εις ολόκληρον την χώραν, εξαιρέσει περιφερειών τινων. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν : 1)Την διάταξιν του δευτέρου εδαφίου της παρ. 1 του άρθρ. 5 του από 7 Δεκ. 1947 Ν.Δ/τος «περί επιβολής προσαυξήσεως λόγου εκπροθέσμου ελλιπούς δηλώσεως ή παραλείψεως υποβολής φορολογικής δηλώσεως», προστεθείσαν δια της διατάξεως της παρ. 5 του δευτέρου άρθρου του υπ’ αριθ. 632/1948 Ν.Δ/τος δι’ ου εκυρώθη το ως άνω Ν.Δ/μα. 2)Τας κρατούσας ανωμάλους συνθήκας εις τινας περιφερείας του Κράτους και 3)Την υπ’ αριθ. ΙΙ.10959 ε.έ. πρότασιν του Υπουργού των Οικονομικών, αποφασίζει: Ορίζει την εφαρμογήν του από 7 Δεκ. 1947 Ν.Δ/τος «περί επιβολής προσαυξήσεως λόγω εκπροθέσμου, ελλιπούς δηλώσεως ή παραλείψεως υποβολής φορολογικής δηλώσεως», ως τούτο εκυρώθη δια του υπ’ αριθ. 632/1948 Ν.Δ/τος, δι’ ολόκληρον την Χώραν, από του οικ. έτους 1949-50, πλην των περιφερειών των νομών Αττικής, Λέσβου, Χίου, Κυκλάδων, Κερκύρας και Ζακύνθου, των πόλεων Αιτωλικού, Αλεξανδρουπόλεως, Αργοστολίου, Άργους, Άρτης, Ηρακλείου, Θεσσαλονίκης, Κορίνθου, Καβάλλας, Καλαμών, Κιάτου, Κομοτινής, Κυπαρισσίας, Λαμίας, Λαρίσης, Πυργου, Λιμένος Βαθέος Σάμου, Μεσολογγίου, Ναυπλίου, Βόλου, Πατρών, Πρεβέζης, Ρεθύμνου, Σερρών, Τριπόλεως και Χανίων, δι’ ας η εφαρμογή άρξεται από του οικον. έτους 1948-49, ως ο νόμος ορίζει. 